Transformers Prime Beast Hunters: Predacons Rising

Transformers Prime Beast Hunters: Predacons Rising on Yhdysvalloissa vuonna 2013 ilmestynyt televisioelokuva, joka toimi lopetuksena animaatiosarjan Transformers: Prime tapahtumille. Elokuva näytettiin Hub Networkillä 4. lokakuuta 2013.

 Juoni 

Autobotit ovat palauttaneet kotiplaneettansa Cybertronin elinkelpoiseksi. Heidän johtajansa Optimus Prime osoittaa kunnioituksensa Bumblebeelle Decepticonien johtajan, Megatronin surmaamisesta, ja ylentää hänet tiedustelijasta soturiksi. Seuraavaksi hän ilmoittaa, että heidän on palautettava Cybertronille itse Ikikipinää, jotta uutta elämää voisi syntyä jälleen. Optimus kertoi lähettäneensä sen avaruuteen suojellakseen sitä Megatronilta. Hän ja Wheeljack lähtevät etsimään Ikikipinää jättäen Ultra Magnukselle tehtävän etsiä pakoon päässeet Decepticonit.

Samaan aikaan Megatronin ruumis lepää maapallolla meren pohjassa. Hänen kipinänsä ei kuitenkaan ole osaa Ikikipinää pimeän energonin käytön vuoksi, vaan oli nyt osa Unicronin energistä muotoa, Vastakipinää. Vaikka Optimus oli vanginnut Unicronin fyysisen muodon Maan ytimeen, Vastakipinä oli aktivoitunut Cybertronin ytimen elpymisen seurauksena. Unicron siirtää Vastakipinänsä Megatronin ruumiiseen ja lähtee Cybertronia kohti.

Ultra Magnus ja Smokescreen löytävät kaksi Predaconia nimeltä Darksteel ja Skylynx, ja joutuvat taisteluun näitä vastaan. Ultra Magnus haavoittuu ja Autobotit kutsuvat Maassa olleen Ratchetin korjaamaan hänet. He etsivät Predakingin ja pyytävät tältä apua muiden Predaconien alkuperän selvittämisessä. Katkerana Autoboteille näiden osuudesta aiempien Predacon-kloonien tuhossa, Predaking kieltäytyy auttamasta heitä.

Samaan aikaan, Starscream toimittaa Shockwavelle Predaconien fossiileja luodakseen uuden Predacon-armeijan Autobottien tuhoamiseksi. Darksteel ja Skylynx olivat ensimmäiset, ja he kertovat Starscreamille Autobottien tietävän heistä. Autobottien etsiessä tietoa yhdestä Decepticonien tukikohdasta, Unicron saapuu ja hyökkää heidän kimppuunsa. He onnistuivat kuitenkin pääsemään pakoon, jolloin Unicron päättää etsiä apujoukkoja. Samaan aikaan Optimus ja Wheeljack ovat löytäneet Ikikipinän Theta Scorpiita kiertävältä asteroidivyöhykkeeltä ja saavat viestin Unicronin paluusta.

Predaking etsii todisteita Autobottien puheista ja kohtaa Unicronin. Unicron voittaa taistelun helposti, ja päättää etsiä Predaconien fossiileja luodakseen armeijan Autobottien ja Cybertronin tuhoamiseksi. Hän löytää alueen täynnä Predaconien jäännöksiä ja herättää kaikki fossiilit henkiin epäkuolleina Terrorconeina, jotka hän lähettää kohti Ikikipinäin lähdettä tuhotakseen Cybertronin ytimen. Autobotit lähtevät Bumblebeen johdolla taistelemaan Predaconeja vastaan, mutta Starscream vapauttaa Knock Outin ja muut vangitut Decepticonit vallatakseen aluksen, mutta Knock Out liittyykin Autobotteihin. Predaking kohtaa Darksteelin ja Skylynxin alistaen nämä alamaisikseen.

Autobotit aloittavat taistelun Unicronia ja Terrorcon-Predaconeja vastaan. Predaking liittoutuu Autobottien kanssa. Juuri kun Terrorcon-Predaconit pääsevät Ikikipinäin lähteen luokse, Optimus ja Wheeljack palaavat Cybertronille. Optimus aloittaa taistelun Unicronia vastaan ja voittaa sen vangitsemalla hänen Vastakipinänsä Ikikipinän tyhjennettyyn Primejen astiaan tuhoten samalla kaikki Terrorcon-Predaconit. Vapauduttuaan Unicronin vallasta Megatron päättää kokemiensa kidutusten vuoksi luopua lopullisesti vallantavoitteluyrityksistään. Starscream yrittää tämän jälkeen ryhtyä Decepticonien uudeksi johtajakseen, mutta joutuukin kostonhimoisten Predaconien kiduttamaksi.

Ennen Vastakipinän vangitsemista Optimus oli siirtänyt Ikikipinän voiman astiasta Johtajuuden Matriisiin, joten hän itse on nyt yhtä sen kanssa. Jotta Ikikipinä kykenisi tuottamaan lisää elämää Cybertronille, sen pitää palata planeetan ytimeen ja näin ollen Optimuksen on uhrattava itsensä ja Primejen aikakauden on päätyttävä. Optimus neuvoo Autobotteja taistelemaan yhtä kunniallisesti kuin ennenkin ja sukeltaa Ikikipinäin lähteeseen yhdistääkseen itsensä Cybertronin ytimen kanssa. Lähteestä nousee tuhansittain uusia kipinöitä sekä Optimuksen oma kipinä.

 Äänirooleissa 
 Alkuperäiset 

 Suomenkieliset 

Suomenkielisen version ohjauksesta vastasi Pinja Rautio ja käännöksestä Isto Aitokari.Tiedot perustuvat elokuvan lopputekstien aikana kuultuun monologiin suomenkielisen version toteuttajista.

 Huomioita 

 Lähteet 

 Aiheesta muualla 


Luokka:Transformers-elokuvat
Luokka:Vuoden 2013 yhdysvaltalaiset elokuvat
Luokka:Yhdysvaltalaiset televisioelokuvat